**Michael Wolffsohn** (født 17. mai 1947 i Tel Aviv-Jaffa i Israel) er en tysk historiker og statsviter. Han er professor i nyere historie ved Universität der Bundeswehr i München.

Liv
---

Wolffsohn tilhører en familie av forretningsfolk. Familien er en jødisk og flyktet 1939 til Palestina. Han er barnebarn av forleggeren og kinopionéren Karl Wolffsohn. I 1954 flyttet familien til Vest-Berlin. Han studerte fra 1966 ved Freie Universität Berlin. I 1968 tok han også israelsk videregående eksamen, og tjenestegjorde i den israelske hæren fra 1967 til 1970. Deretter reiste han tilbake til Berlin.[] Wolffsohn er tysk statsborger.

I 1975 tok han doktorgraden i historie, og arbeidet fra 1975 til 1980 som vitenskapelig medarbeider ved Universität des Saarlandes. I 1979 fulgte han habilitasjon i statsvitenskap og i 1980 hans utvidede habilitasjon i samtidshistorie. Han har vært professor i nyere historie ved Universität der Bundeswehr siden 1981. Wolfssohns forskningsområder omfatter internasjonale relasjoner, israelsk og tysk-jødisk historie samt historisk demoskopi. Han har skrevet en rekke bøker, og skriver regelmessig i aviser i inn- og utland.

Han eier også boligkomplekset Gartenstadt Atlantic i Berlin, som han arvet fra bestefaren Karl Wolffsohn.

Politisk ståsted
----------------

### Tysk patriotisme

Wolffsohn representerer en tysk-jødisk patriotisme i tradisjonen fra emansipasjonen, som hadde sin gullalder i tiden før 1933. Han understreker at nazitidens hendelser ikke må få belaste integrasjonen av jødedommen i det tyske samfunnet. Han utdyper sine synspunkter i boken *Keine Angst vor Deutschland!*.

### Israel og Midtøstenkonflikten

Wolffsohn er også opptatt av Israels stilling i det internasjonale samfunnet, og argumenterer for mer forståelse for den israelske politikken i konflikten mellom israelerne og palestinerne. Han sympatiserer særlig med Rabins fredspolitikk.

### Terror og integrasjon

Ifølge Wolffsohn er manglende integrasjon av innvandrere i vesteuropeiske land en av de viktigste årsakene til terror.

Wolffsohn blir gjerne betegnet som konservativ. Blant venstreorienterte støter hans synspunkter ofte på sterk avvisning, f.eks. når det gjelder USAs krig mot terror eller israelsk-palestinske relasjoner. Hans synspunkter får derimot støtte fra konservativt hold og fra publisister som Henryk M. Broder og Josef Joffe.

Det skapte debatt da han i 2004 offentlig tok til orde for bruk av tortur i kampen mot terror.

Utmerkelser
-----------

* 1991 Alois-Mertes-Preis des Deutschen Historischen Instituts, Washington, DC
* 1992 Konrad-Adenauer-Preis für Wissenschaft der Deutschland-Stiftung
* 1992 Medaille „Pro Humanitate" des Ost-West-Kulturwerks
* 1993 Deutscher Schulbuchpreis
* 1998 Preis des Deutschen Druiden-Ordens
* 2006 Berliner Bär (BZ-Kulturpreis)

Referanser
----------

1. 1 2   www.wolffsohn.de, besøkt 4. september 2015[Hentet fra Wikidata]
2. ↑   Munzinger Personen, Munzinger IBA 00000020229, besøkt 9. oktober 2017[Hentet fra Wikidata]
3. ↑   vds-ev.de[Hentet fra Wikidata]
4. ↑   www.hochschulverband.de, besøkt 28. april 2019[Hentet fra Wikidata]
5. ↑  Welle (www.dw.com), Deutsche. «How safe are Jews living in Germany? | DW | 21.01.2019». *DW.COM* **(engelsk)**. Besøkt 18. januar 2022.
6. ↑  «Nonfiction Book Review: Eternal Guilt?: Forty Years of German-Jewish Relations by Michael Wolffsohn,». *PublishersWeekly.com* **(engelsk)**. Besøkt 18. januar 2022. «Wolffsohn, a Jew who was raised in Israel, is a German citizen and a professor of government at a military university in Munich.»

Litteratur
----------

* (de) Verk av og om Michael Wolffsohn i katalogen til det tyske nasjonalbiblioteket
* Michael Wolffsohn: «Michael biographisch. Wurzel und Karriere eines Namens», i: *zur Debatte*, Katholische Akademie in Bayern, 6/2007

Eksterne lenker
---------------

* (de) Offisielt nettsted Rediger på Wikidata

* (en) Michael Wolffsohn – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** CiNii **·** Munzinger (iba)
 |